2015 yilning 1 oktabridan Olma-Otadagi jamoat transportida naqd pul bilan hisob-kitob qilib bo‘lmay qoldi. Davlat rahbarining topshirig‘iga binoan avtobuslar “Onay” (“O‘ng‘ay”) elektron yo‘lkira haqini to‘lash tizimiga o‘tdi. Taqdimot doirasida shahar hokimiyati va transport xoldingi vakillari jurnalistlarga ushbu xizmatdan qanday foydalanishni ko‘rsatib berishdi.“Uskunalar KAP-1 avtobuslariga o‘rnatib bo‘lindi. Sekinlik bilan ular boshqalariga ham, jumladan, xususiy parklar avtobuslariga ham o‘rnatiladi. 2016 yil 1 yanvaridan to‘lov faqat elektron kartalar bilan amalga oshiriladi. Kartalarning bir qancha turlari bor – ijtimoiy, nafaqa, maktab, talabalik, transport kartalari”, — dedi Olma-Ota transport xoldingi direktori Serik Jumabekov.